с. Овчарово в Хасково, България
Менхирът Чучул камък при с. Овчарово е единствения в света запазен тракийски паметник от този тип. Представлява грубо изсечена конусовидна трахитна колона‚ наподобяваща фалос. Висок е 2.10м, а диаметърът му в най-широката част е приблизително 1м. Названието ""менхир"" е бретонско (men - камък и hir - висок). Този тип съоръжения принадлежат към така наречените мегалити, които за българските земи се датират в рамките на ранножелязната епоха (ХII-VIв пр. Хр.) и се свързват с траките.
Названието “мегалити” в превод от гръцки означава буквално голямокаменни. Към тази група се отнасят съоръжения‚ изсечени в естествените скали или строени от големи камъни с внушителни размери и тегло. В нея се включват някои тракийски крепости‚ долмените‚ скалните гробници‚ басейни‚ ниши‚ кромлехи и др.